**ศรนารายณ์ ส.สมหมาย** หรือ **ศรนารายณ์ ต.ชูชีพ** ชื่อเล่น **ปั้ม** เป็นนักมวยไทยชาวไทยจากอำเภอดอนสัก จังหวัดสุราษฎร์ธานี ซึ่งจัดอยู่ในประเภทมวยเข่า และได้รับการกล่าวว่าเป็นนักมวยที่กล้าออกอาวุธมวย

ศรนารายณ์เป็นหนึ่งในนักมวยระดับแถวหน้าของประเทศ ผู้ซึ่งได้รับเลือกให้เข้าแข่งขันรายการศึกวันสถาปนา 67 ปีเวทีราชดำเนิน ในวันที่ 24 ธันวาคม จากการแข่งขันดังกล่าว ศรนารายณ์เป็นฝ่ายแพ้คะแนนต่อมนต์ดำ ศ.วีระพล ที่ซึ่งทั้งคู่ไม่เคยพบกันมาก่อน ในพิกัด 117 ปอนด์

ประวัติ
-------

ในศึกวันสถาปนา 67 ปี เวทีราชดำเนิน
ศรนารายณ์ มีชื่อจริงคือ จักรพันธ์ ผิวขำ เกิดที่อำเภอดอนสัก จังหวัดสุราษฎร์ธานี เริ่มหัดชกมวยครั้งแรกเมื่ออายุ 10 ปีที่ค่าย ม.ขนอม และมีครูมวยคนแรกชื่อครูเกรียงศักดิ์ ซึ่งเป็นผู้ตั้งชื่อให้แก่เขาว่า ศรนารายณ์ ม.ขนอม เนื่องด้วยเป็นชื่อเดียวกับลูกศิษย์คนหนึ่งของเขาซึ่งมีรูปร่างผอมสูงเหมือนจักรพันธ์ที่มีฝีมือเก่งมากแต่เสียชีวิตไปก่อน และจักรพันธ์เองก็ชอบชื่อนี้ โดยเขาได้ใช้ชื่อดังกล่าวเข้าแข่งขันแถวบ้านประมาณ 50 ครั้ง ก่อนจะย้ายมายังค่าย ส.อัญชลี ที่อ้อมน้อย โดยใช้ชื่อ ศรนารายณ์ ส.อัญชลี เข้าแข่งประมาณ 10 ครั้ง แล้วเขาก็ได้รับการมอบตัวให้มาอยู่ในการดูแลของสารวัตรชูชีพ ตะโฉ เมื่อครั้งที่มีอายุประมาณ 17 ปีและเป็นช่วงที่กำลังสร้างชื่อ จากนั้น 4 ปี ทางสารวัตรชูชีพได้มีภารกิจการงานเพิ่มขึ้น อีกทั้งนักมวยในค่ายมีเพียงศรนารายณ์อยู่คนเดียว สารวัตรชูชีพจึงได้มอบศรนารายณ์ให้แก่สมหมาย สกุลเมตตา เข้ามาดูแลแทน

ศรนารายณ์เป็นนักมวยไทยที่เข้าแข่งขันในรายการสำคัญหลายรายการ อาทิ วันที่ 11 ธันวาคม พ.ศ. 2554 ศรนารายณ์เข้าแข่งขันคู่เอกศึกมวยไทย 7 สี โดยได้พบกับขุนศึกเล็ก อ.ขวัญเมือง ที่ซึ่งศรนารายณ์เคยชกมา 3 ครั้งและไม่เคยชนะ ทว่าจากการแข่งขันครั้งดังกล่าวศรนารายณ์เป็นฝ่ายชนะคะแนนขาด

วันที่ 12 กุมภาพันธ์ พ.ศ. 2555 ศรนารายณ์เข้าแข่งขันคู่เอกรายการศึกมวยไทย 7 สี โดยได้พบกับเกาะช้าง ลากูนยิม ซึ่งศรนารายณ์เป็นฝ่ายแพ้น็อกในยกที่สี่ ส่วนในวันที่ 25 กรกฎาคม ศรนารายณ์เข้าแข่งขันในคู่เอกของรายการศึก ส.สมหมาย ที่เวทีมวยราชดำเนิน และเป็นฝ่ายชนะคะแนนเพชรเงินทอง ผ่องจำเนียร จากนั้น ในวันที่ 9 กันยายน ศรนารายณ์เข้าแข่งขันรายการศึก ส.สมหมาย + วันนิติศาสตร์ ที่เวทีมวยราชดำเนิน โดยได้พบกับจตุจักร ศักดิ์หอมศีล วันที่ 3 ตุลาคม ศรนารายณ์เข้าแข่งขันคู่เอกศึก ส.สมหมาย ณ เวทีมวยราชดำเนิน ซึ่งศรนารายณ์เป็นฝ่ายชนะคะแนนต่อยอดมงคล เมืองสีมา วันที่ 8 พฤศจิกายน ศรนารายณ์เข้าแข่งขันคู่เอกนำรายการศึก ส.สมหมาย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อลำน้ำมูล ศักดิ์ชัยโชติ วันที่ 29 พฤศจิกายน ศรนารายณ์เข้าแข่งขันคู่เอกนำรายการศึกจารุเมือง ที่เวทีมวยราชดำเนิน โดยได้พบกับคู่ชกอย่างเพชรสีนิล พยัคฆ์สุพรรณ ซึ่งศรนารายณ์เป็นฝ่ายชนะคะแนนขาด

ปัจจุบัน ศรนารายณ์มีค่าตัวที่ 4 หมื่นบาท และเป็นนักศึกษาของมหาวิทยาลัยรัตนบัณฑิต

สถิติการชก
----------

|
|  |
| วันที่ | ผล | คู่ชก | รายการ | สถานที่จัด | วิธีชนะ |
|
| 11 ธ.ค. 2554 | ชนะ | ขุนศึกเล็ก อ.ขวัญเมือง | ศึกมวยไทย 7 สี | เวทีมวย 7 สี | ชนะคะแนน |
|
| 12 ก.พ. 2555 | แพ้ | เกาะช้าง ลากูนยิม | ศึกมวยไทย 7 สี | เวทีมวย 7 สี | แพ้น็อกยก 4  |
|
| 25 ก.ค. 2555 | ชนะ | เพชรเงินทอง ผ่องจำเนียร | ศึก ส.สมหมาย | เวทีมวยราชดำเนิน | ชนะคะแนน |
|
| 3 ก.ย. 2555 |  | จตุจักร ศักดิ์หอมศีล | ศึก ส.สมหมาย + วันนิติศาสตร์ | เวทีมวยราชดำเนิน |  |
|
| 3 ต.ค. 2555 | ชนะ | ยอดมงคล เมืองสีมา | ศึก ส.สมหมาย | เวทีมวยราชดำเนิน | ชนะคะแนน |
|
| 8 พ.ย. 2555 | แพ้ | ลำน้ำมูล ศักดิ์ชัยโชติ | ศึก ส.สมหมาย | เวทีมวยราชดำเนิน | แพ้คะแนน |
|
| 29 พ.ย. 2555 | ชนะ | เพชรสีนิล พยัคฆ์สุพรรณ | ศึกจารุเมือง | เวทีมวยราชดำเนิน | ชนะคะแนน |
|
| 24 ธ.ค. 2555 | แพ้ | มนต์ดำ ศ.วีระพล | วันสถาปนา 67 ปีเวทีราชดำเนิน | เวทีมวยราชดำเนิน | แพ้คะแนน |

ระเบียงภาพ
----------

* ศรนารายณ์ไหว้ครู 4 ทิศศรนารายณ์ไหว้ครู 4 ทิศ
* ขณะทำพิธีไหว้ครูขณะทำพิธีไหว้ครู
* นัดชิงชัยกับมนต์ดำ ศ.วีระพลนัดชิงชัยกับมนต์ดำ ศ.วีระพล

อ้างอิง
-------

1. 1 2  ศึกวันสถาปนา 67 ปีเวทีราชดำเนิน จันทร์ 24 ธ.ค. 2555. **มวยสยามรายวัน**. ปีที่ 20 ฉบับที่ 7053. วันอาทิตย์ที่ 21 ธันวาคม พ.ศ. 2555. หน้า 17
2. 1 2 3
3. 1 2  ""ศรนารายณ์"ได้ตั๋ววันเกิดรดน. - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-28.
4. ↑  "ก้องศักดิ์" ชกคู่นำวันสถาปนาเวทีราชดำเนิน - เดลินิวส์
5. ↑  ""ราชดำเนิน"เวทีแห่งตำนานฉลอง 67 ปีด้วยคู่มวยยิ่งใหญ่! - ไทยโพสต์". คลังข้อมูลเก่าเก็บจากแหล่งเดิมเมื่อ 2013-02-04. สืบค้นเมื่อ 2012-12-28.
6. ↑  'ราชดำ​เนิน'​เวที​แห่งตำนานฉลอง 67 ปีด้วยคู่มวยยิ่ง​ใหญ่!
7. ↑  มวยวันเกิด'วิกแอร์'จัดใหญ่ - Dailyworldtoday
8. ↑  "อย่าดูแค่ชื่อ"หมาย"เตือน - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-28.
9. ↑  สมหมาย สกุลเมตตา ผมภูมิใจที่จัดมวยวันเกิดราชดำเนิน 4 ปีซ้อน
10. 1 2  "ก้องศักดิ์เตะย้ำแค้นสิงห์ทองน้อยศึกส.สมหมาย". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-12-28.
11. ↑  ก้องศักดิ์ พบ สิงห์ทองน้อย วันนี้วิกแตก : SMMOnline.net[*ลิงก์เสีย*]
12. ↑  'สมหมาย' ปลื้มรับเกียรติจัดวันเกิดรดน.ปีที่ 4 ยัน 10 คู่เอกคัดแล้วโดนใจแฟนมวยแน่นอน[*ลิงก์เสีย*]
13. 1 2  ศรนารายณ์ล้างแค้นขยี้ขุนศึกเล็กยับมวย 7 สี
14. 1 2  เกาะช้างเจาะศรนารายณ์ยางแตกยก 4 มวย 7 สี ศรนารายณ์ ต.ชูชีพ
15. 1 2  ศรนารายณ์เร่งตีวงในเฉือนแต้มเพชรเงินทองศึกส.สมหมาย
16. ↑  ส.สมหมาย เปิดศึกมันส์ ธนญชัย ปะทะ ลมทะเล 3 ก.ย.รดน. : SMMOnline.net[*ลิงก์เสีย*]
17. 1 2  ศรนารายณ์เสียบเข่าเฉือนชัยศึกส.สมหมาย
18. 1 2  'ศรนารายณ์'ชนะคะแนน : ข่าวสดออนไลน์
19. ↑  "ลำน้ำมูล แลกเข่า ศรนารายณ์" : SMMOnline.net[*ลิงก์เสีย*]
20. 1 2  ลำน้ำมูลไล่ต้อนศรนารายณ์ขาดลอยศึกส.สมหมาย
21. ↑  "เพชรสีนิล พบ ศรนารายณ์" วิกแอร์วันนี้ : SMMOnline.net[*ลิงก์เสีย*]
22. 1 2  ศรนารายณ์ได้ใหญ่ต้อนเพชรสีนิลขาดศึกจารุเมือง

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ศรนารายณ์ ส.สมหมาย**

* ศรนารายณ์ ส.สมหมาย ที่เฟซบุ๊ก
* จักรพันธ์ ผิวขำ ที่เฟซบุ๊ก